Άνω Σταροχώρι Αχαΐας

Για οικισμούς με ίδιο όνομα στην Αχαΐα, δείτε: Σταροχώρι Αχαΐας

Το Άνω Σταροχώρι είναι χωριό της Αχαΐας στον Δήμο Ερυμάνθου και αποτελεί έδρα της Τοπικής Κοινότητας ΣταροχωρίουΕ.Ε.Τ.Α.Α. - Διοικητικές μεταβολές Άνω Σταροχωρίου Αχαΐας. eetaa.gr. Ανακτήθηκε: 12/11/2017.. Σύμφωνα με την απογραφή του 2011, ο πληθυσμός του ανέρχεται στους 77 κατοίκους.

 Γενικά στοιχεία 
Το Άνω Σταροχώρι είναι χτισμένο στις βορειοδυτικές απολήξεις του Ερυμάνθου, σε υψόμετρο περίπου 270 μέτρων και βρίσκεται νότια της Πάτρας σε απόσταση 26 χιλιομέτρων.

Το παλιό όνομα του χωριού ήταν Λάλουσι, το οποίο έχει αρβανίτικη προέλευσηΤριανταφύλλου 1995, λήμμα Λάλουσι, λήμμα Σταροχώρι.. Ονομαζόταν «Λάλουσι» μέχρι το 1928 όπου μετονομάστηκε σε «Σταυροχώρι», ενώ έλαβε την σύγχρονη ονομασία «Άνω Σταροχώρι» με το ΦΕΚ 39Α της 06/04/1984.

Τοπική Κοινότητα Σταροχωρίου
Η Τοπική Κοινότητα Σταροχωρίου αποτελείται από τους οικισμούς: Άνω Σταροχώρι (πρώην: Λαλούσι - Σταροχώρι), Κάτω Σταροχώρι (πρώην: Ζώγας), Δαφνούλα, Τρούσας, με συνολική έκταση 18.762 στρέμματα και πληθυσμό 458 μόνιμους κατοίκους σύμφωνα με την απογραφή 2011ΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011. Παλιός οικισμός (1940-1961) που ανήκε στην περιφέρεια της κοινότητας είναι το ΤρουσάκιΛουλούδης 2010, σελ. 287.. Γειτονιές της κοινότητας αποτελούν οι Γκουφάλες, τα Κακαβουλαίικα, τα Κοτσοκολαίικα και τα Γκαβαίικα.

Οι κάτοικοι της περιοχής έχουν ως κύρια επαγγελματική απασχόληση την γεωργία και την κτηνοτροφία, ενώ και η μελισσοκομία αποτελεί σημαντικό τομέα.

Δημογραφική εξέλιξη
Η δημογραφική εξέλιξη του οικισμού στην πάροδο των ετών:
 Έτος  Πληθυσμός 1928  161 1940  192 1951  195 1961  171 1971  142 1981  136Μιχαήλ Σταματελάτος, Φωτεινή Βάμβα-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α΄ τόμος, σελ. 87. 1991  136 2001  147Μόνιμος πληθυσμός: 71 κάτοικοι. Βλ. Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001 2011  77

 Αξιοθέατα 
Αξίζει να δει ο επισκέπτης τον προϊστορικό τύμβο στην τοποθεσία Άι-Γιάννης, τα κατάλοιπα αρχαίου κτίσματος στο κτήμα Σκέντζου, τα γραφικά πέτρινα σπίτια και τις βρύσες, τις εκκλησίες της περιοχής, καθώς επίσης και το όμορφο πέτρινο δημοτικό σχολείο του χωριούΔήμος Ερυμάνθου. Σταροχώρι. Ανακτήθηκε: 14/06/2017..

Παραπομπές και υποσημειώσεις

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Βιβλιογραφία

 Κώστας Ν. Τριανταφύλλου, Ιστορικόν Λεξικόν των Πατρών, Τόμοι Α΄-Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Λάλουσι, λήμμα Σταροχώρι.

 Εξωτερικοί σύνδεσμοι 
 Ε.Ε.Τ.Α.Α. - Διοικητικές μεταβολές Άνω Σταροχωρίου Αχαΐας. eetaa.gr. Ανακτήθηκε: 12/11/2017.
 Ε.Ε.Τ.Α.Α. - Διοικητικές μεταβολές Κοινότητας Σταροχωρίου Αχαΐας. eetaa.gr. Ανακτήθηκε: 12/11/2017.
 Ε.Ε.Τ.Α.Α. - Διοικητικές μεταβολές Τρουσακίου Αχαΐας. eetaa.gr. Ανακτήθηκε: 12/11/2017.
 Δήμος Ερυμάνθου. Σταροχώρι. Ανακτήθηκε: 14/06/2017.
 Ιστοσελίδα του καποδιστριακού Δήμου Φαρρών. Ανακτήθηκε: 11/01/2013.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου